**PREDLOG:**

Na osnovu člana 329. Zakona o privrednim društvima ("Sl. glasnik RS", br. 36/2011, 99/2011, 83/2014 - i 5/2015), člana 123. Zakona o tržištu kapitala („Službeni glasnik RS“, br. ("Sl. glasnik RS", br. 31/2011, 112/2015 i 108/2016) , Pravilnika o načinu prestanka svojstva javnog društva i postupku isplate nesaglasnih akcionara u slučaju isključenja akcija sa regulisanog tržišta, odnosno MTP („Službeni glasnik RS“, br. 10/12), člana 55. Statuta društva HOTEL GOLUBAČKI GRAD AD GOLUBAC, Skupština akcionara na vanrednoj sednici održanoj 11.05.2018. je donela sledeću

**Odluku o povlačenju akcija sa o povlačenju akcija sa MTP tržišta Beogradske Berze**

**Član 1.**

Privredno društvo HOTEL GOLUBAČKI GRAD AD GOLUBAC , MB 07322631 , PIB 101482978 , upisano je kao akcionarsko društvo u Registar Privrednih subjekata i organizovano je kao javno akcionarsko društvo u skladu sa Zakonom o privrednim društvima("Sl. glasnik RS", br. 36/2011, 99/2011, 83/2014 - i 5/2015 )

**Član 2.**

Društvo je registrovano u Centralnom registru,depou i kliringu hartija od vrednosti kao izdavalac akcija koji ima ukupno emitovanih 10.074 akcija koje su uključene na berzu, pojedinačne nominalne vrednosti 4.500,00 dinara. Akcije nose sledeće oznake : CFI kod : ESVUFR, ISIN broj : RSHGOGE58777, simbol na berzi : HGLB.

Privremeno je obustavljeno trgovanje akcijma i iste su isključene dana 21.08.2007.g a trenutno se nalaze na MTP tržištu Beogradske Berze.

**Član 3.**

Ovom odlukom društvo povlači akcije sa oznakama CFI kod : ESVUFR, ISIN broj : RSHGOGE58777, simbol na berzi : HGLB sa regulisanog tržišta odnosno MTP tržišta u skladu sa članom 123. Zakona o tržištu kapitala ("Sl. glasnik RS", br. 31/2011, 112/2015 i 108/2016).

Društvo ispunjava sve kumulativno predviđene uslove za donošenje odluke o povlačenju akcija iz člana 123. Zakona o tržištu kapitala sa obzirom da :

* na dan donošenja odluke ima 91 akcionara što je manje od 10.000 akcionara;
* u periodu od 6 meseci koji prethodi donošenju odluke ukupno ostvareni obim prometa akcija Društva iznosi manje od 0,5 % ukupnog broja akcija ;
* u najmanje 3 meseca iz prethodno pomenutog perioda, ostvareni mesečni promet akcija Društva je iznosio manje od 0,05 % ukupno izdatog broja akcija.

**Član 4.**

Društvo daje neopozivu izjavu da će od nesaglasnih akcionara, a na njihov zahtev, otkupiti akcije uz odgovarajuću naknadu, s tim što ovo pravo ima i akcionar koji nije učestvovao u radu Skupštine. Naknada koja se isplaćuje je najveća vrednost akcije u skladu sa Zakonom o privrednim društvima na dan donošenja odluke o sazivanju skupštine akcionara.

**Član 5.**

Društvo daje neopozivu izjavu da je Odluka doneta glasovima koji predstavljaju najmanje tri četvrtine akcija od ukupnog broja akcija s pravom glasa i da društvo ispunjava uslove za isključenje akcija sa MTP tržišta i prestanak svojstva javnog društva u skladu sa članom 70. stav 1. Zakona o tržištu kapitala.

**Član 6.**

Ova Odluka stupa na snagu davanjem pisane izjave od strane predsednika Odbora direktora Društva da su svi nesaglasni akcionari u celosti isplaćeni za vrednost svojih akcija ili da nije bilo nesaglasnih akcionara, kao i da ne postoje druge zakonske smetnje za isključenje akcija sa MTP tržišta Beogradske Berze.

**Član 7.**

Ovlašćuje se odbor direktora da izvrši eventualne korekcije ove Odluke, ako je to neophodno za njeno sprovođenje.

**Član 8.**

Ovlašćuje se Direktor Društva da izvrši objavu i registraciju ove odluke u Registru privrednih subjekata , da podnese zahtev Beogradskoj berzi za isključenje akcija sa MTP tržišta , kao i da podnese Komisiji za hartije od vrednosti zahtev za brisanje iz Registra Javnih društava.

**HOTEL GOLUBAČKI GRAD AD GOLUBAC**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predsednik Skupštine